اسلام آباد :  وزیراعظم محمد شہباز شریف پارینے کہ بلوچستان نا شونداری ءِ حکومت اولیت ایتک، زرگزرانی شونداری و ورناتے اسہ وڑ وارخواہی فراوان کرسا بلوچستان نا محرومی تے مر کینہ۔ سے شنبے نادے آ وزیراعظم آفس نا میڈیا ونگ آن جاری بیان نا رداٹ وزیراعظم محمد شہباز شریف تون قائم مقام گورنر بلوچستان جان محمد جمالی و سینیٹر ثناجمالی اسک اوڑدہی کریر۔ اوڑدہی ٹی ساڑی آ سیاسی حالیت و بلوچستان اٹی برجا شونداری ڈٹ آتیا گپ وتران مس۔ قائم مقام گورنر بلوچستان جان محمد جمالی و سینیٹر ثنا جمالی اسک بلوچستان نا شونداری کن بنجائی حکومت نا گام گیج و گوادر بندرگاہ ءِ پین فعال کننگ کن پرمان تیا وزیراعظم ءِ خراج تحسین پیش کریر۔
(اے پی پی)
